آغ ائو قارشی‌سیندا ترامپا قارشی اعتراض آکسیاسی کئچیریلب.
امریکا-دا آغ ائو بیناسی قارشی‌سیندا یوزلرله فعال اعتراض آکسیا‌لارینا باشلاییب‌لار. اونلار اؤلکه‌ده پرزیدنت سئچکی‌لرینده سس‌لرین ساییلماسینی طلب ائدیب‌لر.
نوماییشچی‌لر پرزیدنت دونالد ترامپا قارشی شعارلار سسلندیره‌رک یوروش کئچیریب‌لر.
شهرده گوجلندیریلمیش پولیس دسته‌لری نؤوبتچی‌لیک ائدیر، اونلار باش وئرن‌لره قاریشما‌دان وضعیته نظارت ائدیرلر.
سون معلوماتا گؤره، امریکا-دا پرزیدنت‌لیگه نامیزد دموکرات جو بایدن جورجیا ایالتینده رقیبی – جمهوریتچی و حاضیرکی پرزیدنت دونالد ترامپ و اول ایالتده لیدر اولا‌راق اورتایا چیخدیقدان سونرا، امریکانین حاضیرکی پرزیدنتی، جمهوریتچی دونالد ترامپ اوزرینده لیدرلیگینی آرتیریب.
قئید اولونوب کی، بو گونه قدر بایدن 2 میلیون 455 مین 681 سئچیجی‌نین (49،4%)، ترامپ ایسه 2 میلیون 451 مین 541 سئچیجی‌نین (49،3%) سسینی قازانیب. بئله اولان حالدا دموکرات‌لارین نامیزدی مؤوجود اؤلکه لیدرینی 4 میندن چوخ سسله قاباقلاییب. بون‌دان اول بایدنین لیدرلیگی 1000 سس‌دن بیر آز چوخ ایدی.
ترامپ ایسه دموکرات‌لارین نامیزدی جو بایدنین سئچکی‌لرده غالیب گلمه‌سی باره‌ده "قانون‌سوز" دانیشماما‌لی اولدوغونو بیلدیریب.
ترامپ بونو اؤزونون توییتر صحیفه‌سینده یازیب.
دؤولت باشچی‌سی محکمه پروسه لرینین هله یئنی باشلادیغینیدا دا وورغولاییب.
"جو بایدن قانون‌سوز اولا‌راق پرزیدنت‌لیگینی ادعا ائتمه‌مه‌لی‌دیر. من ده بونو ائده بیلردیم. محکمه ایشلری هله تزه باشلاییر!" – دئیه ترامپ بیلدیریب.
ترامپین سئچکی قرارگاهی ایسه 3 نوامبر سئچکی‌لریندن سونرا بیر چوخ ایالتده سسوئرمه زامانی پوزونتو ادعاسی ایله محکمه‌یه مراجعت ائدیب.
